2007R1299 — FI — 01.07.2008 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 1299/2007, annettu 6 päivänä marraskuuta 2007, tuottajaryhmittymien hyväksymisestä humala-alalla (Kodifioitu toisinto) (EYV L 289, 7.11.2007, p.4)

Muutettu:









▼B

KOMISSION ASETUS (EY) N:o 1299/2007,

annettu 6 päivänä marraskuuta 2007,

tuottajaryhmittymien hyväksymisestä humala-alalla

(Kodifioitu toisinto)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä ja asetusten (ETY) N:o 1696/71, (ETY) N:o 1037/72, (ETY) N:o 879/73 ja (ETY) N:o 1981/82 kumoamisesta 23 päivänä marraskuuta 2005 annetun neuvoston asetuksen (EY) N:o 1952/2005 ( 1 ) ja erityisesti sen 17 artiklan, sekä katsoo seuraavaa: (1) Tuottajaryhmittymien hyväksymisestä humala-alalla 28 päivänä kesäkuuta 1972 annettua komission asetusta (ETY) N:o 1351/72 ( 2 ) on muutettu useita kertoja ja huomattavilta osilta ( 3 ). Sen vuoksi olisi selkeyden ja järkeistämisen takia kodifioitava mainittu asetus. (2) Asetuksen (EY) N:o 1952/2005 7 artiklan 2 kohdassa säädettyihin humalantuottajien ryhmittymien hyväksymisen edellytyksiin kuuluvat erityisesti tuotantoa ja ensimmäisessä kaupan pitämisen vaiheessa tapahtuvaa markkinoille saattamista koskevien yhteisten sääntöjen soveltaminen sekä todisteiden esittäminen riittävän taloudellisen toiminnan harjoittamisesta. Näitä edellytyksiä on tarpeen täsmentää. (3) Tietyn yhtenäisyyden saavuttamiseksi hallinnollisissa menettelyissä olisi säädettävä tietyistä hyväksymisen myöntämistä ja peruuttamista koskevista yksityiskohdista. (4) Jäsenvaltioille ja kaikille asianosaisille tiedottamiseksi on tarpeen säätää, että kunkin kalenterivuoden alussa julkaistaan luettelo ryhmittymistä, jotka on hyväksytty tai joiden hyväksyminen on peruutettu edellisen vuoden aikana. (5) Tässä asetuksessa säädetyt toimenpiteet ovat humalan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







▼M1

1 artikla

1. Neuvoston asetuksen (EY) N:o 1234/2007 ( 4 ) 122 artiklassa säädetty tuottajaorganisaatioiden, jäljempänä ”tuottajaryhmittymä”, hyväksymisestä vastaava toimivaltainen viranomainen on se jäsenvaltio, jonka alueella on tuottajaryhmittymän sääntömääräinen toimipaikka.

2. Jäsenvaltioiden on hyväksyttävä hyväksymistä pyytävät tuottajaryhmittymät, jotka ovat seuraavien yleisedellytysten mukaisia:

a) ne ovat oikeushenkilöitä tai niillä on riittävä oikeuskelpoisuus, jotta niillä voi olla oikeuksia ja velvollisuuksia kansallisen lainsäädännön mukaisesti;

b) ne soveltavat yhteisiä tuotantoa ja markkinoille saattamista koskevia sääntöjä toisessa alakohdassa tarkoitetussa kaupan pitämisen ensimmäisessä vaihteessa;

c) niiden sääntöjen mukaan ryhmittymien tuottajajäsenillä on velvollisuus: i) noudattaa yhteisiä tuotantosääntöjä ja tuotettavia lajikkeita koskevia päätöksiä; ii) saattaa markkinoille koko tuotantonsa ryhmittymän välityksellä;

d) ne esittävät todisteet riittävän laajasta taloudellisesta toiminnasta;

e) ne pidättäytyvät koko toimialallaan kaikesta yhteisön tuottajien tai ryhmittymien syrjinnästä erityisesti näiden kansallisuuden tai sijoittautumispaikan perusteella;

f) ne varmistavat ilman syrjintää jokaisen sellaisen tuottajan oikeuden liittyä ryhmittymään, joka sitoutuu noudattamaan sen sääntöjä;

g) niiden säännöissä on määräykset sen varmistamiseksi, että ryhmittymästä eroa pyytävät jäsenet voivat erota oltuaan jäseninä vähintään kolme vuotta ja ilmoitettuaan ryhmittymälle tai liitolle eroaikeestaan vähintään vuotta ennen eroa, sanotun kuitenkaan rajoittamatta sellaisten kansallisten lakien tai asetusten säännösten soveltamista, joiden päämääränä on joko suojata määrätyissä tapauksissa ryhmittymää tai sen velkojia jäsenen eroamisesta aiheutuvilta rahoitusvaikutuksilta tai estää jäsenen eroaminen varainhoitovuoden aikana;

h) niiden sääntöihin sisältyy velvollisuus pitää erillistä kirjanpitoa toiminnoista, joita hyväksyminen koskee;

i) ne eivät ole hallitsevassa asemassa yhteisössä.

Ensimmäisellä kaupan pitämisen vaiheella tarkoitetaan itse myyjän tai, silloin kun kyseessä on ryhmittymä, tämän jäsenten tuottaman humalan myyntiä tukkukaupalle tai humalaa käyttävälle teollisuudelle.

3. Edellä 2 kohdan c alakohdassa säädetty velvollisuus ei kuitenkaan koske tuotteita, joista tuottajat ovat tehneet myyntisopimuksia ennen tuottajaryhmittymään liittymistä, jos kyseiselle ryhmittymälle on ilmoitettu tästä ja se on hyväksynyt sopimukset.

4. Poiketen siitä, mitä 2 kohdan c alakohdan ii alakohdassa säädetään, jos tuottajaryhmittymä antaa luvan, sen jäseninä olevat tuottajat voivat kuitenkin tuottajaryhmittymän vahvistamin edellytyksin:

a) korvata 2 kohdan c alakohdan ii alakohdassa säädetyn velvollisuuden pitää kaupan koko tuotanto tuottajaryhmittymän välityksellä sellaisella kaupan pitämisellä, jonka perusteena ovat ryhmittymien sääntöihin sisältyvät yhteiset säännöt, joilla varmistetaan, että tuottajaryhmittymällä on myyntihinnan tasoa koskeva tarkastusoikeus, koska myyntihinnalla on oltava ryhmittymän hyväksyntä; hyväksymättä jättäminen velvoittaa ryhmittymän ostamaan humalan takaisin korkeammalla hinnalla;

b) pitää oman ryhmittymän valitseman muun tuottajaryhmittymän välityksellä kaupan tuotteita, jotka ominaisuuksiensa puolesta eivät perinteisesti kuulu oman tuottajaryhmittymän kaupalliseen toimintaan.

5. Edellä 2 kohdan b alakohdassa ja c alakohdan i alakohdassa tarkoitetut yhteiset säännöt on vahvistettava kirjallisina. Niissä on oltava vähintään:

a) tuotannon osalta i) säännökset yhden tai useamman määritetyn lajikkeen käyttämisestä viljelmiä uudistettaessa tai uusia viljelmiä perustettaessa; ii) säännökset tiettyjen viljely- ja kasvinsuojelumenetelmien käytöstä; iii) säännökset poiminnasta, kuivauksesta ja tarvittaessa varastoinnista;

b) markkinoille saattamisen osalta erityisesti tarjonnan keskittämistä ja tarjonnan edellytyksiä koskevat i) yleiset säännökset ryhmittymän myyntitoiminnasta; ii) säännökset niistä määristä, jotka tuottajilla on lupa itse myydä, sekä tätä myyntiä koskevat säännöt.

▼B

2 artikla

1. Tuottajaryhmittymä voidaan hyväksyä ainoastaan, jos sillä on viljelyalaa vähintään 60 hehtaaria ja siihen kuuluu vähintään seitsemän tuottajaa.

Kreikan osalta tämä viljelyalan vähimmäissuuruus on 30 hehtaaria.

▼M1

2. Jäsenvaltio voi asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen pyynnöstä hyväksyä ryhmittymän, jonka kirjattu viljelyala on pienempi kuin 60 hehtaaria, jos tämä viljelyala sijaitsee vähemmän kuin 100 hehtaaria käsittävällä hyväksytyllä tuotantoalueella.

▼B

3 artikla

Hyväksymistä haettaessa on esitettävä seuraavat asiakirjat ja tiedot:

a) perussäännöt;

b) tiedot henkilöistä, joilla on oikeus toimia ryhmittymän nimissä ja sen lukuun;

c) tiedot toiminnasta, joka oikeuttaa hakemaan hyväksyntää;

d) todisteet siitä, että 2 artiklan säännöksiä noudatetaan.

4 artikla

1. Jäsenvaltioiden on päätettävä hyväksymisen antamisesta kolmen kuukauden kuluessa hakemuksen jättämisestä.

2. Ryhmittymälle annettu hyväksyminen peruutetaan, jos hyväksymiselle säädettyjä edellytyksiä ei enää täytetä tai jos hyväksyminen on perustunut virheellisiin tietoihin.

Hyväksyminen peruutetaan takautuvasti, jos ryhmittymä on saanut sen tai käyttää sitä vilpillisesti.

3. Jäsenvaltioiden on valvottava jatkuvasti ryhmittymien hyväksymisen edellytysten noudattamista.

5 artikla

1. Kun jäsenvaltio antaa, hylkää tai peruuttaa ryhmittymän hyväksymisen, sen on ilmoitettava tästä komissiolle kahden kuukauden kuluessa päätöksen ilmoittamisesta hakijalle, ja ilmoitukseen on merkittävä hyväksymisen hylkäämisen tai peruuttamisen syyt.

2. Komissio varmistaa joka kalenterivuoden alussa sellaisen luettelon julkaisemisen Euroopan unionin virallisessa lehdessä, jossa ilmoitetaan ryhmittymien hyväksymisestä ja hyväksymisen peruuttamisesta edellisen vuoden aikana.

6 artikla

Kumotaan asetus (ETY) N:o 1351/72.

Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.

7 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I







Kumottu asetus ja luettelo sen muutoksista Komission asetus (ETY) N:o 1351/72 (EYVL L 148, 30.6.1972, s. 13) Komission asetus (ETY) N:o 2564/77 (EYVL L 299, 23.11.1977, s. 9) Vuoden 1979 liittymisasiakirjan 21 artikla ja liitteessä I olevan II jakson B kohdan e alakohta (EYVL L 291, 19.11.1979, s. 77) Komission asetus (ETY) N:o 2591/85 (EYVL L 247, 14.9.1985, s. 12) Komission asetus (ETY) N:o 1323/86 (EYVL L 117, 6.5.1986, s. 12) Komission asetus (ETY) N:o 3858/87 (EYVL L 363, 23.12.1987, s. 27)









LIITE II







Vastaavuustaulukko Asetus (ETY) N:o 1351/72 Tämä asetus 1 artiklan 1 kohdan johdantolause 1 artiklan 1 kohdan johdantolause 1 artiklan 1 kohdan a alakohdan johdantolause 1 artiklan 1 kohdan a alakohdan johdantolause 1 artiklan 1 kohdan a alakohdan aa alakohta 1 artiklan 1 kohdan a alakohdan i alakohta 1 artiklan 1 kohdan a alakohdan bb alakohta 1 artiklan 1 kohdan a alakohdan ii alakohta 1 artiklan 1 kohdan a alakohdan cc alakohta 1 artiklan 1 kohdan a alakohdan iii alakohta 1 artiklan 1 kohdan b alakohdan johdantolause 1 artiklan 1 kohdan b alakohdan johdantolause 1 artiklan 1 kohdan b alakohdan aa alakohta 1 artiklan 1 kohdan b alakohdan i alakohta 1 artiklan 1 kohdan b alakohdan bb alakohta 1 artiklan 1 kohdan b alakohdan ii alakohta 1 artiklan 1 kohdan b alakohdan cc alakohta — 1 artiklan 2 kohta 1 artiklan 2 kohta 2 artiklan 1 kohdan ensimmäinen virke 2 artiklan 1 kohdan ensimmäinen alakohta 2 artiklan 1 kohdan toinen virke 2 artiklan 1 kohdan toinen alakohta 2 artiklan 2 kohta 2 artiklan 2 kohta 3 artikla 3 artikla 4 artiklan 1 kohta 4 artiklan 1 kohta 4 artiklan 2 kohdan ensimmäinen virke 4 artiklan 2 kohdan ensimmäinen alakohta 4 artiklan 2 kohdan toinen virke 4 artiklan 2 kohdan toinen alakohta 4 artiklan 3 kohdan ensimmäinen alakohta 4 artiklan 3 kohta 4 artiklan 3 kohdan toinen alakohta — 5 artikla — 6 artikla 5 artikla — 6 artikla 7 artikla 7 artikla — Liite I — Liite II